I 1791 vendte han tilbake til Danmark og trådte inn i hæren med grad av oberstløytnant. Etter en sterkt vekslende tjeneste ved rytteravdelinger i Danmark og Norge ble han 1803 oberst og deretter sjef for Akershusiske Dragoner. 1808 ble han generalmajor og sjef for det Trondhjemske Dragonregiment, og var samtidig kommandant på Kongsvinger festning; en viktig stilling under krigen med Sverige 1808-1809.